***Voda za ljudsku potrošnju u vodoopskrbnom sustavu Komletinci***

*Pravna osoba registrirana za obavljanje djelatnosti javne vodoopskrbe VINKOVAČKI VODOVOD I KANALIZACIJA d.o.o., Dragutina Žanića-Karle 47/A, Vinkovci, provela je u prvoj polovici 2017. godine aktivnosti vezane uz osiguranje zdravstveno ispravne vode za ljudsku potrošnju koja se isporučuje stanovnicima naselja Komletinci.*

*Priključenjem vodoopskrbnog sustava Komletinci na vodoopskrbni sustav Otok dana 27. ožujka 2017. godine, navedeni sustavi su postali dio jedinstvenog vodoopskrbnog sustava grada Otoka.*

*Postojeći zdenac u Komletincima, kao i zdenac Skorotinci u Otoku više se ne koriste u svrhu crpljena vode za vodoopskrbu navedenih naselja, već se stanovnicima naselja Komletinci zdravstveno ispravna voda za ljudsku potrošnju osigurava crpljenjem i distribucijom vode iz postojećeg zdenca Šumarija i novoga zdenca Petkovac.*